এইচ. ডি. জি. লেভেসন গাওয়ার

স্যার হেনরি ডাডলি গ্রেসহাম লেভেসন গাওয়ার (; ; জন্ম: ৮ মে, ১৮৭৩ - মৃত্যু: ১ ফেব্রুয়ারি, ১৯৫৪) সারের টিটসি প্লেস এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। এছাড়াও দলের অধিনায়কের দায়িত্ব পালন করেছেন ‘শ্রিম্প’ ডাকনামে পরিচিত এইচ. ডি. জি. লেভেসন গাওয়ার। ঘরোয়া প্রথম-শ্রেণীর ইংরেজ কাউন্টি ক্রিকেটে অক্সফোর্ড ও সারে ক্রিকেট দলের প্রতিনিধিত্ব করেছেন তিনি। দলে তিনি মূলতঃ অল-রাউন্ডারের ভূমিকায় অবতীর্ণ হয়েছিলেন। ডানহাতে ব্যাটিংয়ের পাশাপাশি ডানহাতে লেগ ব্রেক বোলিংয়ে পারদর্শিতা দেখিয়েছেন।
বিখ্যাত লেভেসন-গাওয়ার পরিবারে জন্ম তার। বিদ্যালয় জীবনে ‘শ্রিম্প’ ডাকনামে আখ্যায়িত হন যা তার পরবর্তী জীবনে রয়ে যায়। তবে, তার সংক্ষিপ্ত নামের চেয়ে অন্য নামে পরিচিতি ঘটানোর বিষয়টি খুব কম সূত্রেই ঘটেছে। অবসর পরবর্তীকালে ইংল্যান্ডের দল নির্বাচকমণ্ডলীর দায়িত্বে ছিলেন। এছাড়াও [[cricketing knight|ক্রিকেটিং নাইট]] উপাধিতে ভূষিত হয়েছেন লেভেসন গাওয়ার।
সারের অক্সটেডের কাছাকাছি টিটসি প্লেসে লেভেসন গাওয়ারের জন্ম। জেপি, ডিএল, এফএসএ গ্রানভিল উইলিয়াম গ্রেসহাম লেভেসন-গাওয়ার ও সম্মানীয়া এলজেসেন্টজে সোফিয়া লেভেসন গাওয়ার দম্পত্তির দ্বাদশ পুত্র সন্তানের মধ্যে তার অবস্থান ছিল সপ্তম। তার কাকারাসহ ভাই ফ্রেডরিক লেভেসন-গাওয়ার ও এভলিন মার্মাডিউক গ্রেসহাম লেভেসন-গাওয়ার প্রথম-শ্রেণীর ক্রিকেটে অংশগ্রহণ করেছিলেন।
উইনচেস্টার কলেজে পড়াশোনা করেছেন তিনি। ১৮৯০ সাল থেকে পরবর্তী তিন বছর বিদ্যালয়ের প্রথম একাদশে খেলেছেন। ১৮৯২ সালে বিদ্যালয় দলের অধিনায়কের দায়িত্ব পালন করেন। এ সময়ে দশ বছরের মধ্যে এটন কলেজের বিপক্ষে প্রথমবারের মতো জয় পায় তার দল। খেলায় তিনি ৯৯ রানসহ ৮/৩৩ বোলিং পরিসংখ্যান দাঁড় করান। বিদ্যালয় দলটিতে পরবর্তীকালে [[কেন্ট কাউন্টি ক্রিকেট ক্লাব|কেন্টের]] পক্ষে অংশগ্রহণকারী [[জ্যাক ম্যাসন]] খেলেছিলেন।
এরপর অক্সফোর্ডের মাগদালেন কলেজে ভর্তি হন। অক্সফোর্ডের পক্ষে চার বছর [[ক্রিকেট]] খেলেন। ১৮৯৩ সালে ব্লু লাভ করেন। ১৮৯৫ সালে [[কেমব্রিজ বিশ্ববিদ্যালয় ক্রিকেট ক্লাব|কেমব্রিজের]] বিপক্ষে ৭৩ রান তোলাসহ ৭/৮৪ পান। ১৮৯৬ সালে অক্সফোর্ড দলের অধিনায়কত্ব করেন। তবে, তিনি কোন ডিগ্রি লাভ করেননি।
বিদ্যালয় জীবনে ‘শ্রিম্প’ ডাকনামে আখ্যায়িত হন লেভেসন গাওয়ার। খুব সম্ভবতঃ তার খাঁটো আকৃতির শারীরিক কাঠামোর কারণে এ নামকরণ হয়েছে। তবে, কিছু ক্রিকেট তথ্যাবলীতে তার সংক্ষিপ্ত নামের চেয়ে অন্য কিছুকে এর জন্য দায়ী করা হয়। ১৮৯৭ সালে [[পেলহাম ওয়ার্নার|প্লাম ওয়ার্নারের]] নেতৃত্বাধীন দল আমেরিকা সফরে যায়। ঐ দলে তিনি অন্যতম সদস্য হিসেবে মনোনীত হন। ফিলাডেলফিয়ার সাংবাদিক রাল্ফ ডি. পেইন তাকে ঘিরে রসাত্মবোধক কবিতার মাধ্যমে তার ডাকনামের কথা তুলে ধরেন।
১৮৯৫ সালে শৌখিন খেলোয়াড় হিসেবে সারে দলের পক্ষে খেলতে শুরু করেন লেভেসন গাওয়ার। ১৯২০ সালে সারে দলের পক্ষে সর্বশেষ খেলায় অংশ নেন। তবে, ১৯৩১ সাল পর্যন্ত মাঝে-মধ্যেই প্রথম-শ্রেণীর খেলায় অংশ নিতেন তিনি। সর্বমোট ২৭৭টি [[প্রথম-শ্রেণীর ক্রিকেট|প্রথম-শ্রেণীর খেলায়]] অংশ নিয়ে চার [[শতক (ক্রিকেট)|সেঞ্চুরি]] সহযোগে ২৩.৭২ গড়ে ৭,৬৩৮ রান তুলেন। এছাড়াও, ২৯.৯৫ গড়ে ৪৬ [[উইকেট]] তুলে নেন। তন্মধ্যে, তিনবার পাঁচ উইকেট পেয়েছিলেন তিনি। ১৮৯৯ সালে অক্সফোর্ডের বিপক্ষে [[সাসেক্স কাউন্টি ক্রিকেট ক্লাব|সাসেক্সের]] সদস্যরূপে প্রথম-শ্রেণীর ক্রিকেটে সর্বোচ্চ ১৫৫ রান করেছিলেন। অসাধারণ ফিল্ডার হিসেবেও তার সুনাম ছিল। সর্বমোট ১০৩টি [[কট|ক্যাচ]] তালুবন্দী করেন তিনি।
১৯০৮ থেকে ১৯১০ সময়কালে সারে দলকে [[অধিনায়ক (ক্রিকেট)|নেতৃত্ব]] দেয়ার সুযোগ পান লেভেসন গাওয়ার ও [[কাউন্টি চ্যাম্পিয়নশীপ|কাউন্টি চ্যাম্পিয়নশীপের]] পয়েন্ট তালিকায় দলকে যথাক্রমে ৩য়, ৫ম ও ২য় স্থানে নিয়ে যান। ১৯২৬ থেকে ১৯২৮ সাল পর্যন্ত সারের কোষাধ্যক্ষের ভূমিকায় অবতীর্ণ হন। এছাড়াও, ১৯২৯ থেকে ১৯৩৯ সাল পর্যন্ত সারে ক্লাবের সভাপতির দায়িত্বে ছিলেন তিনি।
[[চিত্র:Ranji 1897 page 311 H. D. G. Leveson-Gower's push-stroke in the slips.jpg|ডান|থাম্ব|300px|১৮৯০-এর দশকের শেষার্ধ্বে সংগৃহীত স্থিরচিত্রে লেভেসন গাওয়ার]]
১৮৯৫-৯৭ মৌসুমে [[মার্টিন হক|লর্ড হকের]] নেতৃত্বাধীন দলের সদস্যরূপে ওয়েস্ট ইন্ডিজ গমন করেন। এরপর ১৮৯৭ সালে পেলহাম ওয়ার্নারের নেতৃত্বে উত্তর আমেরিকা সফরে যান। ১৯০৫-০৬ মৌসুমে এমসিসি দলের সাথে দক্ষিণ আফ্রিকা সফরে যান। তবে, কোন টেস্টে অংশগ্রহণের সুযোগ হয়নি তার। ১৯০৯-১০ মৌসুমে পুনরায় দক্ষিণ আফ্রিকা গমন করেন। তিন টেস্টের সিরিজের প্রত্যেকটিতেই অংশগ্রহণ করেন। সবগুলোতেই দলের অধিনায়কের দায়িত্ব পালন করেন। তন্মধ্যে, একটিতে জয় পায় তার দল ও বাদ-বাকী দুই টেস্টে পরাজিত হয়। সিরিজের অন্য দুই টেস্টে [[ফ্রেডরিক ফেন]] অধিনায়কত্ব করেছিলেন। ১ জানুয়ারি, ১৯১০ তারিখে দক্ষিণ আফ্রিকার বিপক্ষে লেভেসন গাওয়ারের টেস্ট অভিষেক হয়েছিল।
বেশ কয়েকবার [[জেন্টলম্যান বনাম প্লেয়ার্স|জেন্টলম্যানের]] সদস্যরূপে প্লেয়ার্সের বিপক্ষে খেলেছিলেন লেভেসন গাওয়ার। দীর্ঘ পঞ্চাশ বছর প্রত্যেক ইংরেজ মৌসুম শেষে অনুষ্ঠিত [[Scarborough Festival|স্কারবোরা উৎসবে]] গুরুত্বপূর্ণ ভূমিকা রেখেছিলেন। সফরকারী টেস্ট দলগুলো সাংবার্ষিক এইচ. ডি. জি. লেভেসন-গাওয়ার একাদশের বিপক্ষে অংশ নিতো। ১৯৫০ সালে স্কারবোরা বোরা’র ফ্রিম্যান মনোনীত হন।
১৯০৯ সালে ইংল্যান্ডের টেস্ট দল নির্বাচকের দায়িত্ব পালন করেন লেভেসন গাওয়ার। ১৯২৪ সালসহ ১৯২৭ থেকে ১৯৩০ সাল পর্যন্ত দল নির্বাচকমণ্ডলীর সভাপতিত্ব করেন। ১৯২৫ সালে ‘ক্রিকেট পার্সোনালিটিজ’ শীর্ষক গ্রন্থ প্রকাশ করেন তিনি। এতে [[জ্যাক হবস]], [[পার্সি ফেন্ডার]] ও [[ফ্রাঙ্ক ওলি|ফ্রাঙ্ক ওলি’র]] ন্যায় জনপ্রিয় ক্রিকেট তারকাদের ব্যক্তিগত জীবনী অন্তর্ভুক্ত করা হয়েছিল।
[[প্রথম বিশ্বযুদ্ধ|প্রথম বিশ্বযুদ্ধে]] রয়েল আর্মি সার্ভিস কোরের মেজরের দায়িত্ব পালন করেন। তাঁকে এ পদ থেকে অব্যহতি দেয়া হয়েছিল।
ক্রিকেটের বাইরে লেভেসন গাওয়ার স্টকব্রোকার ছিলেন। ১৯৫৩ সালে ক্রিকেটে অসামান্য অবদানের স্বীকৃতিস্বরূপ নাইট উপাধিতে ভূষিত হন। একই বছর ‘অফ এন্ড অন দ্য ফিল্ড’ গ্রন্থ প্রকাশ করেন।
১৯০৮ সালে এনিড হ্যামন্ড-চেম্বার্স নাম্নী এক রমণীর পাণিগ্রহণ করেন তিনি। এ দম্পত্তির কোন সন্তানাদি জন্মগ্রহণ করেনি। ১ ফেব্রুয়ারি, ১৯৫৪ তারিখে ৮১ বছর বয়সে লন্ডনের কেনসিংটন এলাকায় তার দেহাবসান ঘটে। এ সময় তিনি তার স্ত্রীকে রেখে যান।
[[বিষয়শ্রেণী:১৮৭৩-এ জন্ম]]
[[বিষয়শ্রেণী:১৯৫৪-এ মৃত্যু]]
[[বিষয়শ্রেণী:৩০ ঊর্ধ্ব বনাম ৩০ নিম্ন দলের ক্রিকেটার]]
[[বিষয়শ্রেণী:অক্সফোর্ড বিশ্ববিদ্যালয়ের ক্রিকেটার]]
[[বিষয়শ্রেণী:অক্সফোর্ড ও কেমব্রিজ বিশ্ববিদ্যালয়ের ক্রিকেটার]]
[[বিষয়শ্রেণী:ইংল্যান্ডের টেস্ট ক্রিকেটার]]
[[বিষয়শ্রেণী:ইংল্যান্ডের টেস্ট ক্রিকেট অধিনায়ক]]
[[বিষয়শ্রেণী:ইংল্যান্ড ক্রিকেট দল নির্বাচক]]
[[বিষয়শ্রেণী:ইংরেজ ক্রিকেটার]]
[[বিষয়শ্রেণী:এ. জে. ওয়েব একাদশের ক্রিকেটার]]
[[বিষয়শ্রেণী:এইচ. ডি. জি. লেভেসন গাওয়ার একাদশের ক্রিকেটার]]
[[বিষয়শ্রেণী:জেন্টলম্যানের ক্রিকেটার]]
[[বিষয়শ্রেণী:জেন্টলম্যান অব ইংল্যান্ডের ক্রিকেটার]]
[[বিষয়শ্রেণী:নর্থ ভার্সাস সাউথের ক্রিকেটার]]
[[বিষয়শ্রেণী:নাইটহুড খেতাবপ্রাপ্ত ক্রিকেট খেলোয়াড় ও কর্মকর্তা]]
[[বিষয়শ্রেণী:নাইটস ব্যাচেলর]]
[[বিষয়শ্রেণী:পি. এফ. ওয়ার্নার একাদশের ক্রিকেটার]]
[[বিষয়শ্রেণী:প্রথম বিশ্বযুদ্ধের ব্রিটিশ সামরিক কর্মকর্তা]]
[[বিষয়শ্রেণী:ফ্রি ফরেস্টার্সের ক্রিকেটার]]
[[বিষয়শ্রেণী:মেরিলেবোন ক্রিকেট ক্লাবের ক্রিকেটার]]
[[বিষয়শ্রেণী:রয়্যাল আর্মি সার্ভিস কোরের কর্মকর্তা]]
[[বিষয়শ্রেণী:লর্ড লন্ডেসবোরা একাদশের ক্রিকেটার]]
[[বিষয়শ্রেণী:লেভেসন-গাওয়ার পরিবার]]
[[বিষয়শ্রেণী:সারের ক্রিকেটার]]
[[বিষয়শ্রেণী:সারে ক্রিকেট অধিনায়ক]]
[[বিষয়শ্রেণী:সারে কাউন্টি ক্রিকেট ক্লাবের সভাপতি]]
[[বিষয়শ্রেণী:সি. আই. থর্নটন একাদশের ক্রিকেটার]]
[[বিষয়শ্রেণী:হার্লিকুইন্সের ক্রিকেটার]]
[[বিষয়শ্রেণী:প্রথম বিশ্বযুদ্ধের ব্রিটিশ সেনা কর্মকর্তা]]
[[বিষয়শ্রেণী:লর্ড হক একাদশের ক্রিকেটার]]